b'\n_START_ARTICLE_\nBarbara Sue Ryden\n_START_SECTION_\n\xc5\xbdivljenje in delo\n_START_PARAGRAPH_\nBarbara Ryden je leta 1979 kon\xc4\x8dala Gimnazijo Neenah v Neenahu, Wisconsin. Diplomirala je leta 1983 na Severozahodni univerzi v Evanstonu, Illinois, kjer je bila \xc5\xa1tudent Integriranega znanstvenega programa. Leta 1987 je doktorirala na Oddelku za astrofizikalne znanosti Univerze Princeton pod Gunnovim mentorstvom. Izpopolnjevala se je na CfA (september 1987 \xe2\x80\x93 avgust 1990) in CITA (september 1990 \xe2\x80\x93 avgust 1992). Od oktobra 2010 je redna profesorica na Oddelku za astronomijo Dr\xc5\xbeavne univerze Ohia v Columbusu. Njeno glavno raziskovalno delo je na podro\xc4\x8dju zunajgalakti\xc4\x8dne astronomije in zgradba Vesolja na velikih razdaljah. _NEWLINE_Napisala je u\xc4\x8dbenik Uvod v kozmologijo (Introduction to Cosmology), ki je prejel Chamblisovo astronomsko-literarno nagrado Ameri\xc5\xa1kega astronomskega dru\xc5\xa1tva. Delo Osnove astrofizike (Foundations of Astrophysics), ki ga je napisala skupaj z Bradom Petersonom, je iz\xc5\xa1lo leta 2009._NEWLINE_Skupaj z Robertom J. Scherrerjem, Andrewom Gouldom in Davidom Weinbergom je raziskovalno sodelovala z Naso'